KBANK สอนน้องเล่นหุ้น ชิงทุนการศึกษา
KBANK สอนน้องเล่นหุ้น ชิงทุนการศึกษา มูลค่ารวม 20,000 บาท
18 ม.ค. 2561

นายพัลลภ อัศววงศ์ไพศาล Senior Associate และนายชนกานต์ สาทิสรัตนโสภิต Associate ฝ่ายธุรกิจอิเลคทรอนิกส์ บริษัทหลักทรัพย์ กสิกรไทย จำกัด (มหาชน) หรือ KBANK ร่วมเป็นวิทยากร ในกิจกรรมเวิร์คช้อป หัวข้อ “AFTERKLASS ฝึกรวยนอกห้องเรียน ครั้งที่ 4 ตอน ดูหุ้นเป็น เล่นให้รวย” ซึ่งธนาคารกสิกรไทยจัดขึ้นให้แก่ เยาวชนในโครงการ AFTERKLASS จำนวน 90 คน เข้ารับฟังความรู้เคล็ดลับการเล่นหุ้นขั้นพื้นฐาน
พร้อมฟังการแชร์ประสบการณ์และแรงบันดาลใจจาก นางสาวนิจจรีย์ นิธินวกร หรือ “นานิ” เจ้าของหนังสือ “สร้างเงินล้านก่อนเรียนจบ” ที่ประสบความสำเร็จในการเล่นหุ้นตั้งแต่อายุยังน้อย
โดยน้อง ๆ ผู้เข้าร่วมเวิร์คช็อปจะได้รับสิทธิ์เข้าแข่งขันเล่นหุ้นผ่านระบบ click2win ซึ่งเป็นระบบซื้อขายหุ้นแบบจำลองของตลาดหลักทรัพย์ฯ ชิงเงินรางวัลทุนการศึกษาจากธนาคารกสิกรไทยมูลค่ารวม 20,000 บาท และได้รับโอกาสเป็นนักศึกษาฝึกงานในบริษัทหลักทรัพย์กสิกรไทยเป็นเวลา 2 เดือน ณ K-Expert Center อาคารจามจุรีแสควร์ เมื่อเร็ว ๆ นี้